Държавен вестник, бр. 37, 2024 г., стр. 19

БРОЙ  37	
Д Ъ Р Ж А В Е Н  В Е С Т Н И К 	
СТР.  19  
ще бъде подпомогнато от реализираните 
дейности по текущите проекти, изпълня-
вани от Министерството на здравеопазва-
нето, проекти BG16RFOP001-5.001-0003 и 
BG16RFOP001-5.001-0054 „Изграждане на 
инфраструктура за предоставяне на спе-
циализирана здравно-социална грижа за 
деца с увреждания“, финансирани по ОПРР 
2014 – 2020 г., в рамките на които се изгражда 
инфраструктура и се осигурява оборудване 
и обзавеждане за центрове, предлагащи ре-
зидентни здравно-социални услуги за деца с 
увреждания и високорисково поведение.
Надграждащ ефект ще имат предвидените 
в новата ПРЧР 2021 – 2027 г. дейности за под-
крепа в областта на социалното включване и 
достъп до здравеопазване, а именно предоста-
вяне на услуги и интегрирани здравно-социал-
ни услуги за семейства с деца, включително 
с увреждания, чрез интегрирани услуги като 
семейно консултиране, семейно планиране и 
отговорно родителство, услуги за ранно детско 
развитие, формиране на родителски умения, 
превенция на изоставянето на деца, деинсти-
туционализацията на деца, мерки за повиша-
ване на здравната култура по отношение на 
репродуктивно здраве на жените, превенция 
на болести при децата и социалнозначими 
болести при възрастните, необходимостта от 
профилактика на здравето и други. Чрез ПРЧР 
ще се финансират краткосрочни обучения за 
повишаване на знанията и компетенциите на 
персонала, предоставящ медицински грижи за 
деца, включително здравна помощ в училища, 
детски градини и ясли.
Важна инвестиция, насочена към подоб­
ряване на грижата за здравето на децата 
и юношите чрез подобряване на здравната 
инфраструктура и създаване на условия за 
прилагане на високотехнологични, инова-
тивни и щадящи методи за лечение на деца, 
ще бъде реализирана в рамките на проект 
„Модернизиране на лечебни заведения за 
болнична помощ“ на Националния план за 
възстановяване и устойчивост, Компонент 
1. Проектът ще създаде възможност за мо-
дернизиране на системата за педиатрични 
грижи в страната, осигурявайки медицинско 
оборудване за Национална детска болница в 
гр. София и педиатричните клиники и от-
деления на всички 35 лечебни заведения в 
страната, в които има разкрити такива.
Специфичен елемент на политиката в об-
ластта на детското здраве е изграждане на 
междуинституционално сътрудничество по 
отношение обучението на децата и учени-
ците за насърчаване на здравословен начин 
на живот и формиране на здравна култура. 
То ще бъде реализирано чрез заложената в 
Националния план за възстановяване и ус-
тойчивост Реформа 6: Съвременно здравно 
образование в българското училище. (Виж 
Приоритет 1, Политика 1.1. Насърчаване на 
здравословния начин на живот).
Целеви препоръки на политиката до 2030 г.:
 Да разширим обхвата на дейностите по 
детско и майчино здраве в пакета от здравни 
дейности, заплащани от НЗОК. 
 Да развием механизмите за заплащане 
от държавния бюджет и други източници на 
дейности по детско и майчино здраве извън 
обхвата на задължителното здравно осигу-
ряване. 
 Да създадем условия за подобряване на 
достъпа до квалифицирани здравни грижи за 
всички бременни и деца. 
 Да повишим обхвата, мониторинга и 
контрола на профилактичните дейности за 
бременни и деца. 
 Да надградим, оптимизираме и продъл-
жим действието на Националната програма за 
профилактика на оралните заболявания при 
деца от 0 до 18 години в Република България.
 Да оптимизираме и разширим обхвата 
на скрининговите програми за бременни и 
новородени, в т.ч. чрез въвеждане на нови, 
доказано ефективни скрининги. 
 Да подобрим условията за диагности-
ка и лечение в акушеро-гинекологичните, 
неонатологични и педиатрични структури, 
включително оборудване с високотехнологич-
на апаратура и обучение на персонала в тях. 
 Да усъвършенстваме механизмите за 
непрекъснато подобряване на качеството на 
грижите в родилните, неонатологичните и 
педиатричните структури, адаптирани към 
емоционалните потребности на майките, 
бебетата и семействата като цяло. 
 Да въведем ефективна система за активно 
проследяване на деца, родени с медицински 
риск, в т.ч. и за недоносените деца. 
 Да осигурим обучение на медицински 
специалисти и да изградим капацитет и мо-
тивация за консултиране на бременни, майки, 
деца и техните семейства. 
 Да създадем условия за прилагане на 
комплексен медико-социален подход в грижите 
за деца, в т.ч. деца с увреждания, вродени и 
хронични заболявания, и подкрепа на техните 
семейства, включително и за продължаване 
на качествените медицински грижи и достъп 
до терапия и след навършване на пълнолетие. 
 Да разработим програми за здравно 
образование и информационни кампании 
по въпросите на бременността, раждането, 
грижите за децата и изграждане на умения 
за здравословно поведение с акцент върху 
определени целеви групи. 
 Да развиваме компетентностите и мо-
тивацията на специалистите в първичната 
медицинска помощ за консултиране на роди-
тели в областта на ранното детско развитие, 
както и за ранно идентифициране на риск от 
проблеми в развитието и необходимостта от 
ранна интервенция.